open-index/open-wikipedia-markdown huggingface dataset:
Only You (שיר של צ'יט קודס)

**Only You** (בעברית: **רק אתה**) הוא סינגל שהוקלט על ידי להקת הפופ הבריטית ליטל מיקס, ביחד עם צ'יט קודס. השיר יצא לאור ב-22 ביוני 2018, כסינגל על ידי חברות התקליטים 300 אנטרטיינמנט וסייקו מיוזיק. השיר נכלל בגרסת הדלוקס של אלבומה החמישי של ליטל מיקס, LM5.

השיר הגיע למקום ה-13 במצעד הסינגלים הבריטי.

## רקע וכתיבה
השיר נכתב על ידי פבלו באומן, טרבור דאהל ופזמונאים נוספים והופק על ידי מייגן קוטון ומפיקים מוזיקליים נוספים. כמה ימים לפני צאתו של השיר, פרסמו צ'יט קודס וליטל מיקס הצצות מתוכו ברשתות החברתיות. בהמשך, הודיעו בטוויטר כי השיר ייצא לאור ב-22 ביוני 2018.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-185 מיליון השמעות.

## וידאו קליפ
הווידאו קליפ הרשמי של השיר יצא לאור ב-12 ביולי 2018 והועלה לערוץ היוטיוב הרשמי של ליטל מיקס. הקליפ עוסק בקהילת הלהט"ב ובו ניתן לראות שתי בנות (שמגולמות על ידי ליסה סטארט ופייטון ליסט) כשהן חוגגות בבית, תוך שאחת מהן הופכת בפתאומיות לבת ים. את הקליפ ביים פרנק בורין.

נכון לאוקטובר 2020, מונה הצפיות של הקליפ עומד על למעלה מ-55 מיליון צפיות.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי ליטל מיקס
קטגוריה:שירים באנגלית
קטגוריה:שירים שנכתבו על ידי ריצ'רד בורדמן
קטגוריה:שירים שנכתבו על ידי דיגיטל פארם אנימלס
קטגוריה:שירים שנכתבו על ידי פבלו באומן
אנדרס סנדו ארסטד

**אנדרס סנדו ארסטד** (בדנית: **Anders Sandøe Ørsted**; 21 בדצמבר 1778 – 1 במאי 1860) היה פוליטיקאי, עורך דין ומשפטן דני שכיהן כראש ממשלת דנמרק בין השנים 1853–1854.

## ביוגרפיה
ארסטד למד פילוסופיה ומשפטים באוניברסיטת קופנהגן והחל לעסוק בעריכת דין ב-1799. הוא נודע כמשפטן בולט. ב-1802 אחד התיקים הראשונים שהוא עסק בהן היה מקרהו של האנס יונתן, עבד נמלט, שהיה (לכל הפחות נחשב כך בדיעבד) כמקרה בוחן בחוק הדני בנוגע לעבדות. ארסטד התנגד לכך שיונתן יוחזר אל איי הודו המערבית הדנים, שם הוא נרכש. בשלב מוקדם יחסית של הקריירה שלו הוא הועסק בשירות הציבורי ובין השנים 1825–1848 הוא שימש בתפקיד היועץ המשפטי לממשלה (generalprokurør). הוא ניסח את החוקה שכוננה ב-1831. בין השנים 1842–1848 הוא כיהן כשר בממשלה ומאוקטובר 1853 ועד דצמבר 1854 כיהן בתפקיד ראש ממשלת דנמרק. הוא אולץ להתפטר מתפקידו על רקע הפרת כללי החוקה ואף על פי שבמשפט הדחה נמצא שהוא זכאי, הוא פרש לחיים פרטיים.
## הערכת פועלו
ארסטד נחשב לאחד האישים החשובים ביותר בהיסטוריה המשפטים של דנמרק במאה ה-19. הוא היה חלוץ בחיבור מדע המשפט לבין המשפט המעשי והן כשופט והן כחוקר, הוא עבד בהצלחה על ביסוס יסודות החקיקה.

הקריירה הפוליטית שלו הייתה פרדוקסלית. כחבר במועצה המלכותית במשטר האבסולוטי שהיה נהוג אז, הוא היה ליברלי וסובלני ולפיכך היה בלתי אהוד על ידי הגורמים השמרניים בדנמרק. כשההתנגדות אליו הפכה חזקה יותר ויותר הוא הפך לשמרני וכראש הממשלה הוא היה לריאקציונרי במלוא מובן המילה. ניסיונו לכונן חוקה שמרנית הובילה לשיתוף פעולה בין המלך לבין הליברלים שאילץ את ארסטד להתפטר.

לכל אורך הקריירה שלו היה ארסטד כותב פורה. בין שאר הדברים הוא כתב על הפילוסופיה של קאנט ושל הגל, על החוק הדני והנורווגי, על הפוליטיקה הסקנדינבית וכן כתב אוטוביוגרפיה שיצאה לאור ב-1856. הוא גם עסק בעריכתם של כמה כתבי עת בתחומי המשפט והממשל.

## משפחתו
ארסטד היה אחיו של הפיזיקאי המפורסם הנס כריסטיאן ארסטד. הוא גם היה דודו של הבוטנאי אנדרס סנדו ארסטד.

## קישורים חיצוניים

* L. Koch og H. Munch-Petersen: "Ørsted, Anders Sandøe" (i: Dansk Biografisk Lexikon, 1. udgave, bind XIX; København 1905; s. 375-390) 
* 

קטגוריה:ראשי ממשלת דנמרק
קטגוריה:פוליטיקאים דנים
קטגוריה:עורכי דין
קטגוריה:בוגרי אוניברסיטת קופנהגן
קטגוריה:ילידי 1778
קטגוריה:נפטרים ב-1860
אטיקה (יוטיובר)

**דזמונד דניאל אמופה** (באנגלית: **Desmond Daniel Amofah**; 12 במאי 1990 – 19 ביוני 2019), שהיה ידוע בשם הבמה שלו, **אטיקה** (באנגלית: **Etika**) היה יוטיובר וסטרימר אמריקאי.

## ביוגרפיה
אמופה נולד בברוקלין, ניו יורק לאביו אווראקו אמופה, פוליטיקאי ועורך דין בגאנה, ולאמו סברינה אמופה. לאמופה מספר אחים, ביניהם רנדי אמופה, שנפטר ב-31 באוקטובר 2010.

אמופה היה ידוע כיוטיובר שעסק במשחקי וידאו ובידור. הוא עסק בראפ. בשנת 2007 הוציא מיקסטייפ "Written In Ice", בשם "Iceman Etika". בנוסף היה גם דוגמן. אמופה צייץ בטוויטר כי שם הבמה Etika מקורו במשחק הווידאו "Sonic Battle" שהיה משחק בנעוריו.

אמופה ידוע בעיקר בשל קריירת היוטיוב שלו, ומהתגובות המוגזמות שלו למצגות Nintendo Direct, בהן מוצג מידע חדש בנוגע לתכני החברה, כמו מידע על משחקים וקונסולות חדשים בשידור חי. תגובותיו היו מלוות בצרחות, נפילות מהכיסא מרוב הלם, כביכול ושבירת חפצים.

בערוץ הראשי שלו ביוטיוב, המכונה EWNetwork (מבוטא "Etika World Network"), היו יותר מ-800,000 מנויים בזמן שנסגר. לאחר שיצר ערוץ יוטיוב שני, המכונה EtikaFRFX, הוא צבר יותר מ-130,000 מנויים לפני שנסגר.

לאחר מכן הוא פתח שני ערוצים נוספים. הראשון הוא TR1Iceman, לו 150,000 מנויים ובו נהג להעלות בעיקר סרטונים. השני הוא E Live ולו 75,000 מנויים, בו נהג לעשות סטרימינג. בערוצי היוטיוב שלו, אמופה היה בעיקר משחק במשחקי וידאו, מגיב לתכנים שונים ברשת ומשתף את הצופים במחשבותיו.

באוקטובר 2018 העלה אמופה תכנים פורנוגרפיים לערוץ EWNetwork, שהפרו את המדיניות של יוטיוב והערוץ נסגר. הערוץ השני שלו, EtikaFRFX, נסגר גם הוא באפריל 2019 מאותה סיבה.

לאחר מחיקת הערוץ, אמופה פרסם הודעות במדיה החברתית, כולל ההצהרה "הגיע תורי למות", יחד עם צילום מסך של חשבונו שנמחק. מאוחר יותר פרסם את התנצלותו לעוקביו על ההודעות האובדניות. לאחר מספר חודשים בהם איים בהתאבדות, אמופה נעדר בערב ה-19 ביוני 2019, לאחר שהעלה סרטון עם הכותרת "אני מצטער" בערוץ האישי שלו TR1Iceman.

בסרטון רמז למחשבותיו האובדניות כשהוא הולך ברחובות ניו יורק, הודה שהוא סובל מהפרעה נפשית וביקש סליחה מכל מי שפגע ומהמעשה שהוא הולך לבצע. אמופה ציין בסרטון שהרשתות החברתיות הם הגורם שהתחיל למחשבותיו האובדניות.

הסרטון הוסר מיוטיוב בגלל הפרת הנחיות קהילת יוטיוב. בערב 24 ביוני נמצאה גופתו באיסט ריבר. סיבת מותו הייתה התאבדות בטביעה.

## קישורים חיצוניים

## הערות שוליים

קטגוריה:אמריקאים ממוצא גנאי
קטגוריה:יוטיוברים אמריקאים
קטגוריה:מתאבדים אמריקאים
קטגוריה:הרוגי טביעה
קטגוריה:אישים שנעלמו ואותרו
קטגוריה:מחלוקות הקשורות לאינטרנט
קטגוריה:מחלוקות ביוטיוב
קטגוריה:אמריקאים שנולדו ב-1990
קטגוריה:אמריקאים שנפטרו ב-2019
קטגוריה:אמנים אמריקאים הידועים בשם במה
בית הכנסת הגדול באדירנה

**בית הכנסת קהל גדול באדירנה** (בטורקית: **Edirne Büyük Sinagogu**) הוא בית כנסת אשר קיים בעיר אדירנה בטורקיה מאפריל 1909. בית הכנסת אשר תוכנן בדומה לבית הכנסת טמפלגאסה הוא הגדול ביותר בבלקן והשלישי בגודלו באירופה לאחר בית הכנסת הגדול של בודפשט ובית הכנסת הגדול של פלזן. באמצע שנות ה-80 של המאה ה-20 נזנח המבנה וב-1997 קרסה תקרתו. ב-2010 החליטה ממשלת טורקיה לשקם ולשפץ את המבנה בעלות של 1.7 מיליון דולר אמריקני וב-2015 הוא נפתח מחדש לקהל הרחב ומשמש מוזיאון ובית תפילה.

## היסטוריה

תעוד לקהילה יהודית רומניוטית קיים מהמאה ה-6 עת שלטה בעיר האימפריה הביזנטית. ב-1361 כבשו העות'מאנים את אדירנה והפכו אותה לבירתם. בשלהי המאה ה-15 ובראשית המאה ה-16 הגיעו לעיר מגורשי ספרד ובהמשך מגורשי פורטוגל. בראשית המאה ה-17 נמנו בעיר 5,000 יהודים, צביונה של הקהילה השתנה מרומניוטי לספרדי ובניה דיברו לאדינו.

ב-1835 פרצה באדירנה שרפה שכילתה חלקים נרחבים ממנה. יהודים רבים היגרו מהעיר לשטחי בולגריה של ימינו והתיישבו בעיקר באזור שכונה מאוחר יותר רומליה המזרחית. במפקד שנערך ב-1873 נמנו באדירנה 12,000 יהודים מתוך 100,000 תושביה. ב-1905 שוב פרצה בעיר אדירנה שרפה גדולה ובמהלכה נשרפו וחרבו כל 13 בתי הכנסת של הקהילה ובכללם בית הכנסת הרומניוטי שהוקם עוד במאה ה-11. לאחר השרפה הוחלט להקים בית כנסת מרכזי לקהילה. ב-1906 מנתה הקהילה היהודית בעיר 23,879 נפשות.

בין השנים 1920–1922 הועברה העיר לחזקת ממלכת יוון מתוקף הסכם סוור שסיים את מלחמת העולם הראשונה ונרשמה הגירה המונית של בני הקהילה לאיסטנבול וסלוניקי. בהמשך, היגרו בני הקהילה גם לארצות הברית ולישראל. ב-1922 נמנו בעיר 13,000 יהודים, וב-1927 ירד מספרם ל-5,712. ב-1934 פרצו פרעות כנגד בני הקהילות היהודיות בכל מזרח תראקיה ובכלל זה בעיר אדירנה. נרשמו פגיעות בנפש בקרב יהודי הקהילה ונזקים כבדים לחנויות ובתי מגורים. למרות ניסיונות השלטון המרכזי להכיל את האירועים החליטו מרבית בני הקהילה לנטוש את העיר ועברו בהמוניהם לאיסטנבול. ב-1948 נמנו בעיר 2,750 יהודים ומספר זה ירד בהתמדה עד לכדי 100 נפשות בראשית שנות ה-70. ב-1988 חיו בעיר 3 יהודים. ב-2012 התגורר באדירנה יהודי אחד.

## המבנה
בניית המבנה החלה ב-1907 בסגנון אדריכלי נאו-מורי. למבנה שלוש חזיתות ושני צריחים. באולם התפילה מקום ל-900 גברים ובעזרת הנשים מקום ל-300 נשים. בית הכנסת נבנה בהתאם לתוכניותיו של האדריכל הצרפתי פראנס דפרה, והוא ככל הנראה תכנן אותו בדומה לבית הכנסת טמפלגאסה בווינה. בית הכנסת נחנך בערב פסח, 5 באפריל 1909, פעל עד 1969 וננטש לחלוטין ב-1983. ב-1995 הולאם המבנה והועבר לבעלות הממשלה. ב-1997 קרסה תקרת בית הכנסת.

ב-2010 החליטה ממשלת טורקיה לשפץ את המבנה, להופכו למוזיאון ולשמר בתוכו אולם תפילה. במהלך השיפוצים, בשל המתיחות ביחסי טורקיה–ישראל הכריז מושל אדירנה כי המבנה ישמש רק כמוזיאון והוא אוסר על הקמת אולם תפילה וקיום תפילות בו. ההכרזה עוררה סערה ובעקבותיה הכריז נציג ממשלת טורקיה כי ייעודו המקורי של המבנה יישמר והוא ישמש גם כבית כנסת. ב-26 במרץ 2015 נפתח בית הכנסת בטקס חגיגי שכלל תפילת שחרית בראשות הרב הראשי של טורקיה יצחק חליבה. בטקס הפתיחה נכח סגן ראש ממשלת טורקיה בולנט ארינץ' וראשי יהדות טורקיה.

## ראו גם
* רשימת בתי כנסת בטורקיה
## קישורים חיצוניים

## הערות שוליים

אדירנה
אדירנה
טרמפ על מטאטא

**טרמפ על מטאטא** (באנגלית: **Room on the Broom**, "מקום על המטאטא") הוא ספר ילדים בריטי, שנכתב על ידי ג'וליה דונלדסון ואויר על ידי אקסל שפלר. הספר עוקב אחר מכשפה אדיבה, אשר מזמינה בעלי חיים לטרמפ על המטאטא שלה יחד עם חתולה, לאחר שהם מוצאים חפצים שאבדו לה. 

הספר יצא לאור לראשונה על ידי הוצאת מקמילן בשנת 2001, ומאז תורגם ל-22 שפות, זכה ב-6 פרסים, הופק לסרט והותאם לבמה. לספר יש 32 עמודים ושפת המקור שלו היא אנגלית (הספר תורגם לשפות נוספות, ביניהן עברית ורוסית).

בישראל, הספר הופץ על ידי "כנרת זמורה-ביתן דביר", ותורגם לעברית על ידי רימונה די-נור. הספר גם עובד להצגה על ידי תיאטרון המטמון.

## עלילת הספר
מכשפה וחתול יצאו לטיול על המטאטא. במהלך הטיול רוח חזקה העיפה את הכובע של המכשפה. המכשפה הנחיתה את המטאטא ויחד עם חתולה חיפשה את הכובע. פתאום הגיע כלבלב שהחזיר את הכובע למכשפה. הכלבלב ביקש להצטרף לטיול של המכשפה והחתול, המכשפה הסכימה והכלבלב הצטרף. לאחר מכן, רוח חזקה העיפה את הסרט משערה של המכשפה. המכשפה הנחיתה את המטאטא ויחד עם חתולה והכלבלב חיפשה את הסרט. פתאום הגיע עורב ירוק שהחזיר את הסרט למכשפה. העורב הירוק ביקש להצטרף לטיול של המכשפה, החתול והכלבלב, המכשפה הסכימה והעורב הירוק הצטרף. כשארבעתם ממשיכים לעוף על המטאטא, רוח חזקה העיפה את שרביט הקסם של המכשפה. המכשפה הנחיתה את המטאטא ויחד עם חתולה, הכלבלב והעורב הירוק חיפשה את שרביט הקסם. פתאום הגיעה קרפדה שהחזירה למכשפה את שרביט הקסם. הקרפדה ביקשה להצטרף לטיול של המכשפה, החתול, הכלבלב ועורב הירוק, המכשפה הסכימה והקרפדה הצטרפה. כשחמשתם עפו על המטאטא, המטאטא נשבר ונחצה לשתיים. החיות שהיו על החצי הראשון נפלו לתוך ביצה, והמכשפה שהייתה בחצי השני נשארה על המטאטא. פתאום דרקון מרושע מצא את המכשפה ותכנן לאכול אותה. כשהדרקון החזיק במכשפה ועמד לאכול אותה, מפלצת מפחידה יצאה מהביצה והרחיקה את הדרקון. המכשפה שפחדה מן המפלצת גילתה שהיא בעצם החיות שנפלו מן הביצה. המכשפה עשתה כישוף בשביל להכין מטאטא חדש וכל אחת מן החיות הוסיפה חפץ לכישוף. פתאום נוצר מטאטא חדש עם מושב מותאם לכולם, וכך החיות והמכשפה המשיכה את הטיול.

## דמויות
* **המכשפה** - מכשפה עם אף לתפארת הלובשת כובע ובעלת צמה עם סרט.
* **החתול** - חתולה של המכשפה.
* **הכלבלב** - כלבלב שמצא את הכובע של המכשפה.
* **העורב הירוק** - עורב ירוק שמצא את הסרט של המכשפה.
* **הקרפדה** - קרפדה שמצאה את שרביט הקסם של המכשפה.
* **הדרקון** - דרקון מרושע שתכנן לאכול את המכשפה.

## סרט

בשנת 2012, הופץ סרט טלוויזיוני בריטי-גרמני בהנפשת סטופ מושן המבוסס על הספר בשם "טרמפ על מטאטא". בטקס פרסי אוסקר ה-86 שהתרחש בשנת 2014, הסרט היה מועמד לפרס אוסקר לסרט המונפש הקצר הטוב ביותר. בישראל הסרט שודר לראשונה בדיבוב לעברית בשנת 2013 בערוץ לוגי.

## פרסים
* 2002: פרס שפילד
* 2002: פרס הספר לילדים סקוטי
* 2002: פרס הספר לסטוקפורט
* 2002: פרס ספריית נורפוק
* 2002: Blue Peter Book Award - הספר הטוב ביותר לקריאה בקול רם
* 2003: Spoken Book Awards - פרס שמע הזהב

## ראו גם
* ג'וליה דונלדסון
* טרמפ על מטאטא (סרט)

## קישורים חיצוניים
* 

## הערות שוליים

קטגוריה:ספרי 2001
קטגוריה:ספרי ילדים ונוער
קטגוריה:מכשפות בספרות
קטגוריה:ספרי הוצאת כנרת
קטגוריה:ספרים שעובדו לסרטים
קטגוריה:חסרי זנב וקרפדות בדיוניים
קטגוריה:ספרי ג'וליה דונלדסון
קטגוריה:ספרות אנגלית
Instagram (שיר)

"**Instagram**" (בעברית: "**אינסטגרם**") הוא סינגל של דימיטרי וגאס ולייק מייק ודייוויד גטה, אשר הוקלט על ידי דדי יאנקי, אפרו ברוס ונאטי נטשה. השיר יצא לאור ב-5 ביולי 2019, על ידי חברת התקליטים סמאש דה האוס, כסינגל שלא מתוך אלבום.

השיר הגיע למקום החמישי במצעד השירים שבהולנד.

## רקע וכתיבה
השיר נכתב על ידי דייוויד גטה, דדי יאנקי, נאטי נטשה ופזמונאים נוספים. באתר האינרנט *Entertainment Tonight* סקרו את השיר, תוך שנכתב שם כי הקליפ שלו "שובב מאוד ובו ניתן לראות את כל האמנים שמשתתפים בו וכיצד הם חיים בצורה הטובה ביותר שאפשר לחיות". הקליפ של השיר זכה לסיקורים תקשורתיים שונים ברחבי העולם.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-200 מיליון השמעות.

## וידאו קליפ
הווידאו קליפ המלא שיצא עבור השיר הועלה ליוטיוב ב-5 ביולי 2019, בסמוך לצאתו של השיר כסינגל, וכבר ביומו הראשון צבר למעלה ממיליון צפיות. בקליפ, ניתן לראות את כל האמנים ששרים אותו, כשהם מבצעים פעולות יומיות שונות ואת נטשה, כשהיא הולכת בכביש מהיר.

נכון לאוקטובר 2020, מונה הצפיות של הקליפ עומד על למעלה מ-60 מיליון צפיות.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי דייוויד גטה
קטגוריה:שירי דדי יאנקי
קטגוריה:שירי נאטי נטשה
קטגוריה:שירים באנגלית
קטגוריה:שירים בספרדית
קטגוריה:שירים מרובי שפות
קטגוריה:שירים שנכתבו על ידי נאטי נטשה
קטגוריה:שירים שהופקו על ידי דייוויד גטה
קטגוריה:וידאו קליפים שצולמו באיביזה
קטגוריה:שירים על המדיה
אוסקר דויטש

**אוסקר דויטש** (בגרמנית **Oskar Deutsch**; נולד ב-1963) הוא איש עסקים יהודי אוסטרי. משמש כנשיא הקהילה היהודית בווינה וראש הפדרציה של הקהילות היהודיות באוסטריה מאז 2012.

## קורות חיים

דויטש רכש את השכלתו התיכונית בבית הספר הבינלאומי האמריקאי בווינה ומאוחר יותר רכש תואר באוניברסיטת וינה לכלכלה ועסקים. לאחר שמילא תפקידים שונים בחברת המסחר שבבעלות משפחתו בווסלדורף התמנה כמנכ"ל החברה.

ב-1993 דויטש התמנה כחבר בקולוסארט של הקהילה היהודית בווינה וב -21 בפברואר 2012 נבחר לראש הקהילה כיורשו של אריאל מוזיקנט.

דויטש הוא גם סגן נשיא הקהילה היהודית דתית (נבחר ב־1999) ויו"ר מועדון הספורט מכבי וינה. בשנת 2011 עמד בראש הוועדה המארגנת של מכביית אירופה ה -13 בווינה.

בשנת 2017 פרסם את ספרו "**עתיד אירופה ויהדות: דחפים לשיח חברתי**" Böhlau Verlag.

## קישורים חיצוניים

קטגוריה:אנשי עסקים יהודים אוסטרים
קטגוריה:פוליטיקאים יהודים אוסטרים
קטגוריה:אוסטרים שנולדו ב-1963
קאטס (סרט, 1998)

**קאטס** (באנגלית: **Cats**, בתרגום מילולי לעברית: **חתולים**) הוא סרט מוזיקלי משנת 1998 המבוסס על המחזמר הבימתי משנת 1980 "קאטס" מאת אנדרו לויד ובר, שהוא בעצמו מבוסס על אוסף השירים משנת 1939 "ספרו של פוסום הזקן על חתולים שימושיים" מאת ת"ס אליוט. לויד וובר היה אחראי על התזמור של ההפקה, והוא הזמין את ג'יליאן לין, הכוריאוגרפית של ההפקה הבימתית המקורית, לאמן את השחקנים לקראת הצילומים לסרט. דייוויד מאלט שימש כבמאי ההפקה.

הסרט הוא צילום של ההופעה הבימתית, אחרי שחלקים ממנה נחתכו על מנת לקצר את זמן הריצה עבור שידורי הטלוויזיה. הסרט צולם בתיאטרון אדלפי בשנת 1997, עם צוות שחקנים שנבחרו מבין הפקות בינלאומיות שונות של המחזמר. בתחילה, הסרט הופץ למכירה ב-VHS, ובהמשך גם ב-DVD וב-Blu-ray. הסרט שודר בערוצי טלוויזיה שונים, בהם PBS, BBC ו-Ovation.

## תקציר העלילה

העלילה כולה מתרחשת במגרש גרוטאות מוזנח במהלך לילה אחד וארוך, במהלכו שבט החתולים "הג'ליקלס" (*Jellicles*) מתאספים עבור נשף חתולי הג'ליקלס, בו ייבחר החתול אשר יזכה לעלות לשמיים ולהיוולד מחדש לחיים חדשים.

## שחקנים ודמויות
צוות השחקנים מורכב מחברים בהפקות בינלאומיות שונות של המחזמר, אשר הוזמנו לגלם שוב עבור הסרט את התפקידים אותם גילמו על הבמה. ביניהם נמנים איליין פייג' וסוזן ג'יין טאנר, שהשתתפו בהפקה המקורית של המחזמר בוסט אנד בתור גריזבלה וג'לילורום, בהתאמה, וקן פייג', שהשתתף בהפקה המקורית של המחזמר בברודוויי בתפקיד דברימימוס הזקן. היוצא מן הכלל הוא ג'ון מילס, שמגלם את דמותו של גאס בפעם הראשונה.

צוות השחקנים, והדמויות שגילמו, כולל את:

## הפקה
הסרט צולם בתיאטרון אדלפי בלונדון במשך 18 ימים במהלך אוגוסט 1997. תחילה, הוקלטו קולותיהם של השחקנים המבצעים את השירים, ולאחר מכן בוצעה פעמיים ההצגה במלואה, וצולמה על ידי 16 מצלמות שונות. לאחר מכן, במשך כמה שבועות, צולמו צילומי קלוז-אפ ופיק-אפ.

המוזיקה הוקלטה בביצועה של תזמורת המורכבת מ-100 כלי נגינה, כאשר סיימון לי שימש כמנהל המוזיקלי והמנצח. בסרט נעשה שימוש במוזיקה מהפקות בינלאומיות שונות של ההצגה הבימתית.

### הבדלים בין הסרט לבין הגרסה הבימתית
מאחר שהפקה זו יועדה קודם כל להיות משודרת בטלוויזיה, ההצגה הועמדה מחדש וצולמה ללא נוכחות קהל. חלקים משמעותיים מההצגה הושמטו, שכן זמן הריצה של הסרט עמד על קצת מתחת לשעתיים, בעוד זמן הריצה של ההצגה הבימתית עמד על שעתיים ו-40 דקות. כל הקטע "Growltiger's Last Stand" נחתך, כמו גם קטעים מתוך "The Jellicle Ball", "The Old Gumbie Cat", "Mr. Mistoffelees", "" ו-"Mungojerrie and Rumpleteazer".

## הפצה
בתחילה, בשנת 1998, הסרט הופץ למכירה לצפייה ביתית על גבי קלטות VHS ו-DVD על ידי Polygram Vide, והגיע למקום השישי בטבלת הישגי מכירות של קלטות וידאו של בילבורד. הגרסה שהופצה על ידי סרטי יוניברסל בשנת 2002 הגיעה להישג של פלטינה 18x בממלכה המאוחדת. מהדורת Blu-ray יצאה בשנת 2013. גרסה זו כללה צילומים נוספים מאחורי הקלעים.

הסרט הוקרן בבכורה טלוויזיונית בערוץ PBS ב-2 בנובמבר 1998, במסגרת "Great Performances". מאז, הסרט שודר בערוצי טלוויזיה שונים, לרבות ב-BBC וב-Ovation. בנובמבר 2014 הסרט הוקרן שוב במסגרת "Great Performances".

## קישורים חיצוניים

## הערות שוליים

קטגוריה:קאטס
Video Games

**Video Games** (בעברית: **משחקי וידאו**) הוא סינגל הבכורה שהוקלט על ידי הזמרת-יוצרת האמריקאית לנה דל ריי, מתוך אלבום הבכורה שלה, *[[Born to Die]]*. השיר יצא לאור ב-7 באוקטובר 2011, כסינגל הראשון מתוך האלבום.

השיר הגיע למקום התשיעי במצעד הסינגלים הבריטי.

## רקע וכתיבה
השיר נכתב על ידי לנה דל ריי ביחד עם ג'סטין פארקר שכתב עמה את השיר "Burning Desire" והופק על ידי רובפופ. איגוד תעשיית ההקלטות האמריקאי העניק לשיר את תואר הזהב, על מכירות של למעלה מ-500,000 עותקים במדינה.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-330 מיליון השמעות.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי 2011
קטגוריה:סינגלי בכורה מ-2011
קטגוריה:שירי לנה דל ריי
קטגוריה:שירים באנגלית
קטגוריה:שירים שנכתבו על ידי ג'סטין פארקר
קטגוריה:שירים שנכתבו על ידי לנה דל ריי
קטגוריה:בלדות פופ
קטגוריה:סינגלים שהגיעו למקום הראשון באיסלנד
קטגוריה:סינגלים שהגיעו למקום הראשון בגרמניה
קטגוריה:סינגלים בהוצאת אינטרסקופ רקורדס
קטגוריה:סינגלים בהוצאת פולידור רקורדס
ג'יימס טרי

**ג'יימס טרי** (באנגלית: **James Terry**; נולד ב-26 בנובמבר 1960) הוא כדורסלן עבר אמריקאי-ישראלי שעשה את רוב הקריירה המקצועית שלו בישראל. שיחק בעמדת הסנטר. גובהו 2.08 מטר.

## ביוגרפיה
טרי נולד בקליבלנד אוהיו. הוא שיחק בליגת המכללות באוניברסיטת הרווארד ובשנת 1982 נבחר בסיבוב התשיעי של דראפט ה-NBA על ידי וושינגטון בולטס. החל את הקריירה בישראל בקבוצת מכבי חיפה בשנת 1983. בתקופה זו ניתן היה לשתף בליגה בישראל זר אחד בלבד לכן טרי התגייר וקיבל אזרחות ישראלית.

כעבור שתי עונות עזב את חיפה והצטרף להפועל חולון. כעבור שנתיים עזב את חולון והצטרף להפועל תל אביב. בשנים הבאות נד בכל שנה לסירוגין בין הפועל תל אביב להפועל חולון, כך עד שנת 1992 אז הצטרף להפועל נהריה. כעבור שתי עונות שב להפועל תל אביב למשך שנתיים, ותחנתו האחרונה בישראל הייתה הפועל אילת.

טרי שיחק ברוב הקריירה שלו בישראל ובנוסף שיחק גם תקופות קצרות באיטליה, ספרד, יוון וארגנטינה. לאחר פרישתו החל לעבוד כמפקח בנייה.

## קישורים חיצוניים

* פרופיל שחקן, באתר מנהלת ליגת העל

## הערות שוליים

קטגוריה:אמריקאים ילידי אוהיו
קטגוריה:קליבלנד: אישים
קטגוריה:כדורסלנים אמריקאים
קטגוריה:כדורסלנים ישראלים
קטגוריה:כדורסלני מכבי חיפה
קטגוריה:כדורסלני הפועל חולון
קטגוריה:כדורסלני הפועל תל אביב
קטגוריה:כדורסלני הפועל אילת
קטגוריה:גרים
קטגוריה:כדורסלנים אמריקאים שהתאזרחו בישראל
קטגוריה:בוגרי אוניברסיטת הרווארד
קטגוריה:קליבלנד: כדורסלנים
קטגוריה:ישראלים שנולדו ב-1960
קטגוריה:אמריקאים שנולדו ב-1960
Blue Jeans

**Blue Jeans** (בעברית: **ג'ינס כחול**) הוא סינגל שהוקלט על ידי הזמרת-יוצרת האמריקאית לנה דל ריי, מתוך אלבום הבכורה שלה, *[[Born to Die]]*. השיר יצא לאור ב-8 באפריל 2012, כסינגל השלישי מתוך האלבום.

השיר הגיע למקום ה-32 במצעד הסינגלים הבריטי.

## רקע וכתיבה
השיר נכתב על ידי לנה דל ריי, ביחד עם אמיל הייני ודן הית' והופק על ידי אמיל הייני גם כן. ג'ון מרפי מ-Music OMH ציין כי: "שיר זה ו-"Video Games" הם שירים אשר מזכירים את שיריה של הזמרת-יוצרת הבריטית אדל".

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-110 מיליון השמעות.

## וידאו קליפ
הווידאו קליפ המלא שיצא עבור השיר הועלה לערוץ היוטיוב של לנה דל ריי ב-19 במרץ 2012, כמה ימים לפני צאתו כסינגל. הקליפ, בדומה לקליפים אחרים של דל ריי, צולם בשחור-לבן. בתחילת הקליפ, ניתן לראות את השתקפות פרצופה של דל ריי.

נכון למרץ 2020, מונה הצפיות של הקליפ עומד על כ-270 מיליון צפיות.

## מיקומי שיא

## נתוני מכירות

## פרסים ומועמדויות

## היסטוריית יציאות לאור

## קישורים חיצוניים

## הערות שוליים

קטגוריה:שירי לנה דל ריי
קטגוריה:שירים באנגלית
קטגוריה:שירים שנכתבו על ידי לנה דל ריי
קטגוריה:שירים שהופקו על ידי אמיל הייני
קטגוריה:וידאו קליפים בשחור-לבן
קטגוריה:וידאו קליפים שבוימו על ידי יואן למואן
קטגוריה:שירי לפידים
קטגוריה:סינגלים בהוצאת אינטרסקופ רקורדס
מערכות החשמל בעולם

**מערכות [[חשמל]] בעולם** מאופיינות בהבדלים במתח החשמלי התדרים וסוגי חיבורי שקע-תקע שעשויים להשתנות ממדינה למדינה, אך אזורים נרחבים בדרך כלל משתמשים באותם התקנים. לעיתים רבות התאימות הפיזית של כלי הקיבול איננה מעידה על תאימות של המתח, או התדרים. באזורים מסוימים בעולם עדיין קיימים תקנים ישנים. 

## סוגי מתחים

יש בעולם שני תקנים מקובלים להזרמת חשמל לשקעים ביתיים:
* האירופית: מתח של 230 וולט בתדירות של 50 הרץ. נמצאת בשימוש ברוב העולם למעט צפון אמריקה.
* האמריקאית: מתח של 120 וולט בתדירות של 60 הרץ. נמצאת בשימוש בצפון אמריקה.

400px|ממוזער|ימין|הזרמים החשמליים במדינות העולם:

## סוגי השקעים ברחבי העולם

במדינות שונות נעשה שימוש בשקעים ותקעים חשמליים שונים בצורתם. התקעים עם שלושת הפינים העגולים שבשימוש בישראל, ובגרסה דומה בתאילנד. תקעים עם שני פינים, יכולים להתאים לשקעים במדינות רבות. תקעים עם שני פינים ממדינות רבות יתאימו גם לשקעים ישראליים. להלן פירוט של סוגי התקעים והשקעים השונים אשר נמצאים בשימוש ברחבי העולם. כל אחד מהסוגים מזוהים על ידי אות בהתאם לסיווג בשימוש על ידי ממשלת ארצות הברית של אמריקה. להלן פירוט של סוגי השקעים והתקעים השונים הקיימים ברחבי העולם:

## צבעי חוטי החשמל

## סוגי המתח, התדרים והתקעים במדינות העולם

## ראו גם
* חיבור שקע-תקע
* זרם חילופין
* חיווט חשמלי
* חשמל

## קישורים חיצוניים

## הערות שוליים

קטגוריה:חשמל
יחסי מונקו–נפאל

**יחסי מונקו–נפאל** הם היחסים הדיפלומטיים הרשמיים שבין **[[מונקו|נסיכות מונקו]]** לבין **[[נפאל|הרפובליקה הפדרלית הדמוקרטית של נפאל]]**.

## סקירה כללית
היחסים שבין הרפובליקה הפדרלית הדמוקרטית של נפאל לבין נסיכות מונקו כוננו ב-15 במאי 2012. נפאל האמינה על מונקו את השגרירות שלה בפריז, בירת צרפת הסמוכה.

## נציגויות דיפלומטיות
* נפאל אינה מיוצגת במונקו בדרג השגרירות, אלא באמצעות השגרירות שהיא מחזיקה בפריז, בירת צרפת. נפאל מיוצגת במונקו בדרג הקונסולרי באמצעות קונסוליה שהיא מחזיקה בעיר המדינה.
* מונקו אינה מיוצגת בנפאל הן בדרג השגרירות והן בדרג הקונסולרי.

## הערות שוליים

קטגוריה:ערכים ללא קטגוריות פיזיות - יחסי חוץ
צוקוש

**עילי רביב** (נולד ב-11 בינואר 1995), הידוע בשם הבמה **צוקוש**, הוא ראפר ומפיק מוזיקלי ישראלי, היה חבר בצמד "שרק וצוקוש".

## ביוגרפיה
עילי רביב נולד ב-11 בינואר 1995 וגדל בתל אביב. הוא החל את הקריירה המוזיקלית שלו בשנת 2016, בצמד "שחר סאול וצוקוש", לצד שחר סאול. בשנת 2017 יצא אלבום הבכורה של סאול, "אני כאן", אותו הפיק צוקוש במלואו. ב-2018, הוציאו יחד מיני-אלבום בשם *CongoKush*, בו שיר סולו של צוקוש בשם "פרש".

בשנת 2018 חבר לראפר שרק, תחת הצמד "שרק וצוקוש", והוציאו את סינגל הבכורה שלהם, "בראש שלי". באוגוסט 2019 יצא אלבום הבכורה שלהם, "בראש שלי", בחברת התקליטים של הראפר סאבלימינל, "משפחת תאקט". ב-2020 הוציא הצמד אלבום נוסף, "באנו לתקן".

ב-2021 הוציא את סינגל הסולו הראשון שלו, "שלם", מתוך אלבום הבכורה שלו הנושא את אותו השם. באותה השנה, נדגם שירם של צוקוש ושחר סאול, "לק", בשירם של מוזיקאי ההיפ הופ KDDK, פטי ואפ, איימנבק ומורגנשטרן הנושא את אותו השם באנגלית, "Leck", ומשתמש בפזמון המקורי של השיר.

ביוני 2021 הוציא מיקסטייפ משותף יחד עם הראפר וייב איש, "תזמון מושלם", מתוכו יצא הסינגל "הכי יפות".

ב-28 באוקטובר 2021 הוציא את אלבום הבכורה שלו, "שלם", שבו התארחו מיכאל סוויסה, שרק, דור3 ואחרים.

בשנת 2022 יצא לאקרנים הסרט "עולה לראש", בו גילם את דליק. באוגוסט אותה שנה השתתף עם הראפר אסקר בשיר "סיבובים", מתוך אלבומו השלישי של עטר מיינר, "לפנים". ב-18 בספטמבר הוציא את האלבום "ילד זין". באלבום התארחו אמנים כגון עטר מיינר, מיכאל סוויסה, שרק ועוד.

בשנת 2023 שיחק כשחקן אורח בסדרה "האחיין שלי בנץ". ב-27 באוגוסט הוציא את הסינגל "1-10" עם שאיי ומיכאל סוויסה. ב-1 באוקטובר הוציא את האלבום השלישי שלו "בעל הבית השתגע". האלבום כולל אירוחים של שאזאמאט, יוסי פיין, רון עשהאל ועוד.

בשנת 2025 הוציא את הסינגל "שלום לך שרונה" יחד עם בן גדסי, בנו של הזמר אבנר גדסי. השיר הופק על ידי היוצר דודו טסה.
עוד בשנת 2025 הוציא את הסינגל "חרא על הראש שלך" יחד עם הזמרת תיקי, במסגרת עונה 5 פרק 11 של קופה ראשית.

## חיים אישיים
אחיו הגדולים של צוקוש הם המתופף עירא רביב ומלחין המוזיקה לסרטים וסדרות אסא רביב.

## דיסקוגרפיה
### אלבומי אולפן
* 2017: אני כאן (עם שחר סאול)
* 2019: בראש שלי (בהרכב שרק וצוקוש)
* 2020: באנו לתקן (בהרכב שרק וצוקוש)
*2021: שלם
*2022: ילד זין
*2023: בעל הבית השתגע

### מיקסטייפים
* 2021: תזמון מושלם (עם וייב איש)

### מיני-אלבומים
* 2018: *CongoKush* (עם שחר סאול)

## קישורים חיצוניים

* 

## הערות שוליים

קטגוריה:מפיקים מוזיקליים ישראלים
קטגוריה:מפיקי היפ הופ ישראלים
קטגוריה:ראפרים ישראלים
קטגוריה:ישראלים שנולדו ב-1995
קטגוריה:אמנים ישראלים הידועים בשם במה
אופסט

**קיירי קנדרל סיפוש** (באנגלית: **Kiari Kendrell Cephus**; נולד ב-14 בדצמבר 1991) הידוע בכינויו "**אופסט**" (**Offset**), הוא ראפר אמריקאי, זמר וכותב שירים מלורנסוויל, ג'ורג'יה. היה חבר בשלישיית ההיפ הופ מיגוס, לצד דודיו טייקאוף וקוואבו.

## קריירה
אופסט גדל בבית מהמעמד הבינוני בפרברי גווינט קאונטי, באטלנטה ג'ורג'יה. בשנת 2008, הקים יחד עם דודיו קוואבו וטייקאוף את מיגוס. יחד עם מיגוס, זכה להכרת הקהל הרחב ב-2013 לאחר צאת הסינגל "Versace".  

ב-2017, יצא הלהיט "Bad and Boujee", בו שימש כסולן הראשי. השיר הפך לתופעת אינטרנט, כשגולשים רבים ציטטו את חלק מהשיר ("rain drop, drop top", משמע: נסיעה עם רכב עם גג פתוח, בזמן גשם) והמשיכו עם אינטרפרטציה משלהם. במצעד הבילבורד הוט 100, השיר הגיע לצמרת המצעד.  

באוקטובר 2017 הוציא יחד עם 21 סבאג' ומטרו בומין את האלבום המשותף, *[[Without Warning]]*, מתוכו יצא הסינגל "Ric Flair Drip" שזכה להצלחה רבה וחצה את רף מיליארד ההשמעות בספוטיפיי.

ב-2019 הוציא את אלבום הסולו הראשון שלו *Father of 4*, מתוכו בלט הלהיט "Clout" בהשתתפות קארדי בי.

ב-15 במרץ 2024 יצא לאור הסינגל "Prada Dem" של גאנה.

ב-22 באוגוסט 2025 אופסט הוציא את האלבום *Kiari* (על שם לידתו), המציג פן אישי יותר בקריירה שלו וכולל שיתופי פעולה עם אמנים כמו גאנה ו־YoungBoy Never Broke Again.

## חיים אישיים
לאופסט שישה ילדים, שלושה משותפים לו ולאשתו לשעבר קארדי בי.

## דיסקוגרפיה

### אלבומי אולפן
* 2017: *[[Without Warning]]* 
* 2019: *Father of 4*
* 2023: *[[Set It Off]]*
* 2025: *Kiari*

## קישורים חיצוניים

* 

## הערות שוליים

קטגוריה:ראפרים אמריקאים
קטגוריה:אמנים אמריקאים הידועים בשם במה
קטגוריה:אמריקאים שנולדו ב-1991
סמואל דיקשטיין

**סמואל דיקשטיין** (באנגלית: **Samuel Dickstein**; 5 בפברואר 1885 – 22 באפריל 1954) היה פוליטיקאי יהודי-אמריקאי מניו יורק שכיהן בקונגרס של ארצות הברית במשך 22 שנים.

## קורות חיים
דיקשטיין נולד בעיירה ליד וילנה, אז באימפריה הרוסית, כיום בליטא, במשפחה יהודית. בשנת 1887 משפחתו עברה לארצות הברית והתיישבה בניו יורק, בלואר איסט סייד. סמואל דיקשטיין סיים לימודי משפטים והחל לעבוד בתחום.

בשנת 1908 הוא התחיל פעילות במפלגה הדמוקרטית של ארצות הברית. בשנת 1922 הוא נבחר לקונגרס של ארצות הברית, תוך ניצחון על מאייר לונדון, גם הוא יהודי יליד ליטא. בהמשך הוא ניצח ב-11 מערכות בחירות.

בשנת 1931 סמואל דיקשטיין היה יושב ראש ועדה לאימיגרציה. הוא שם לב שבמקביל לזרם מהגרים לא חוקיים נכנסים לתחומי ארצות הברית כמויות גדולות של ספרות אנטישמית בשנת 1932 הוא היה בין יוזמי הוצאה מחוץ לחוק של המפלגה הקומוניסטית של ארצות הברית.

בשנת 1934 הוא יזם הקמת ועדה לפעילות אנטי אמריקנית. הוא פעל נמרצות נגד תומכי נאציזם בארצות הברית.

בשנת 1938 הוא פעל להגדלת מכסת מהגרים מאוסטריה לטובת יהודים שרוצים לעזוב אותה. בשנת 1939 הוא ניסה להגדיל מכסת מהגרים עבור ילדים פליטי גרמניה.

בשנת 1945 הוא עזב פוליטיקה וחזר לפעילות משפטית.

לפי ספר של אלן ויינשטיין בהתאם למסמכים שפורסמו לאחר התפרקות ברית המועצות בתקופת 1937–1940 סמואל דיקשטיין קיבל תשלום חודשי מנ.ק.וו.ד. מהמסמכים לא ברור האם סופק חומר סודי כלשהו תמורת תשלום זה.

## קישורים חיצוניים

* 
* 

קטגוריה:חברי בית הנבחרים של ארצות הברית ממדינת ניו יורק
קטגוריה:יהודים חברי בית הנבחרים של ארצות הברית
קטגוריה:יהודים שהיגרו מרוסיה לארצות הברית
קטגוריה:חברי בית הנבחרים של ארצות הברית מטעם המפלגה הדמוקרטית
קטגוריה:בוגרי הסיטי קולג' של ניו יורק
קטגוריה:בוגרי בית הספר למשפטים באוניברסיטת ניו יורק
קטגוריה:אמריקאים שנולדו ב-1885
קטגוריה:אמריקאים שנפטרו ב-1954
שרק וצוקוש

**שרק וצוקוש** היו צמד היפ-הופ ישראלי. חברי הצמד הם שי הורוביץ (שרק) ועילי רביב (צוקוש).

## היסטוריה
שרק וצוקוש שיתפו פעולה פעם ראשונה בשירו של שרק "הכי יפה שפגשתי" שיצא ב-16 ביולי 2018 אותו הפיק צוקוש וביצע שרק.

ב-12 בנובמבר 2018 הוציאו שרק וצוקוש את השיר הראשון שלהם ביחד, "אבא שלה" בשיתוף הראפרים הישראלים טדי נגוסה ואסקר. חודש לאחר מכן הוציאו את השיר "בראש שלי" בשיתוף הזמר עידן רז, השיר זכה להצלחה רבה, לכן שרק וצוקוש החליטו להוציא עוד שירים ביחד.

ב-29 בינואר 2019 הוציאו את השיר "עם האחים" בשיתוף הראפר הישראלי אודימן. ב-19 במרץ 2019 הוציאו את השיר "אל תשגע אותי", השיר כולל הופעות אורח של הראפרים טדי נגוסה, ויק, טי.או.בי, 9 מילימטר, דראפט וליעד מאיר. חודש לאחר מכן הוציאו את השיר "חמסה חמסה" בשיתוף הזמר אלמוג טבקה.
ב-11 ביולי 2019 הוציאו יחד עם הראפר סאבלימינל רמיקס לשירו "איך שהיא רוקדת (ביילה)", עם יציאת השיר, הצטרפו שרק וצוקוש ללייבל משפחת תאקט. שבוע לאחר מכן הוציאו את השיר "למה כל הדרמה".

ב-1 באוגוסט 2019 הוציאו את אלבום הבכורה שלהם, "בראש שלי". ב-27 במרץ 2020 הוציאו את הסינגל השישי מתוך האלבום, "ממשיך הלאה".

ב-15 באפריל 2020 הוציאו שני סינגלים, "איך אדע" ו-"Non Stop" (עם מיכאל סוויסה). ב-17 בדצמבר, הוציאו את אלבומם השני, "באנו לתקן".

ב-14 בינואר 2021 הוציאו סינגל יחד עם עדן נהרי "שלאקות". וב-14 בפברואר הוציאו גרסת רמיקס לשיר עם האמנים יאנג הפנר, ביג סאזו, בסטשי, מיכאל סוויסה ורון נשר.

## דיסקוגרפיה
### אלבומים
* 2019: בראש שלי
* 2020: באנו לתקן
## קישורים חיצוניים

## הערות שוליים

קטגוריה:אמני תאקט
קטגוריה:צמדי היפ הופ ישראלים
קטגוריה:זמרים ישראלים
יחסי מונקו–פינלנד

**יחסי מונקו–פינלנד** הם היחסים הדיפלומטיים הרשמיים שבין **[[מונקו|נסיכות מונקו]]** לבין **[[פינלנד|רפובליקת פינלנד]]**.

## סקירה כללית
היחסים שבין פינלנד למונקו כוננו בטקס חגיגי שנערך בפריז, בירת צרפת, הסמוכה למונקו ב-29 במרץ 2007. השגריר המונגאסקי לצרפת והשגריר הפיני לצרפת חתמו על הסכם כינון יחסים בין שתי המדינות. יחסים קונסולריים של פינלנד ושל מונקו קיימים החל משנת 1958.

פינלנד ומונקו יכלו לכונן את היחסים הדיפלומטיים אודות לאמנה המתירה את מונקו מצרפת בקשרי החוץ שלה שנחתמה ב-1 בדצמבר 2005.

## נציגויות דיפלומטיות
* מונקו אינה מיוצגת בפינלנד בדרג השגרירות. מונקו מיוצגת בפינלנד בדרג הקונסולרי באמצעות קונסוליה שהיא מחזיקה בהלסינקי, בירת המדינה.
* פינלנד אינה מיוצגת במונקו בדרג השגרירות אלא באמצעות השגרירות שהיא מחזיקה בפריז, בירת צרפת הסמוכה. פינלנד מיוצגת במונקו בדרג הקונסולרי באמצעות קונסוליה שהיא מחזיקה בעיר המדינה עצמה.

## קישורים חיצוניים
* Finland and Monaco establish diplomatic relations, אתר משרד החוץ הפיני, 30 במרץ 2007

## הערות שוליים

קטגוריה:ערכים ללא קטגוריות פיזיות - יחסי חוץ
מעבר לנהר

"**מעבר לנהר**" הוא סינגל שהוקלט על ידי הזמרת-יוצרת הישראלית קרן פלס, בשיתוף עם הזמר רון בוחניק. השיר יצא לאור ב-2 באפריל 2019, כסינגל השני מתוך האלבום שקופים, על ידי חברת התקליטים הד ארצי.

עם יציאתו נכנס השיר אל המקום ה-8 במצעד של מדיה פורסט.

## רקע וכתיבה
השיר נכתב על ידי קרן פלס, הולחן על ידי פלס ואמיר דדון והופק על ידי גלעד שמואלי.

בסמוך לצאתו, עלה השיר לרשת הזרמת המדיה ספוטיפיי.

## וידאו קליפ
הווידאו קליפ המלא שיצא עבור השיר הועלה לערוץ היוטיוב של קרן פלס ב-2 באפריל 2019. צילומי הידאו הקליפ נעשו בניו יורק שבארצות הברית. 

נכון לנובמבר 2020, מונה הצפיות של הקליפ עומד על כ-3.2 מיליון צפיות.

## מיקומי שיא

## קישורים חיצוניים

* 

## הערות שוליים

קטגוריה:שירי קרן פלס
קטגוריה:שירי רון בוחניק
קטגוריה:דואטים
קטגוריה:שירים בעברית
קטגוריה:שירים שנכתבו על ידי קרן פלס
קטגוריה:שירים שהולחנו על ידי אמיר דדון
קטגוריה:שירים שהופקו על ידי גלעד שמואלי
קטגוריה:שירים על נהרות
קטגוריה:סינגלים בהוצאת הד ארצי
Crazy for You

"**Crazy for You**" (בעברית: "**מְשֻׁגַּעַת עָלֶיךָ**") הוא סינגל של הזמרת-יוצרת האמריקאית מדונה, מתוך הפסקול, *[[Vision Quest (פסקול)|Vision Quest]]*. השיר יצא לאור ב-2 במרץ 1985, כסינגל מתוך הפסקול, ויצא מחדש ב-5 במרץ 1991. את השיר כתבו ג'ון בטיס וג'ון לינד, תוך שג'ון "ג'ליבין" בניטז הפיק אותו.

השיר הגיע למקום הראשון במצעד הבילבורד הוט 100, והשני במצעד הסינגלים הבריטי.

## רקע וכתיבה
השיר נכתב על ידי ג'ון בטיס וג'ון לינד שהלחינו אותו והופק על ידי ג'ון "ג'ליבין" בניטז. השיר הוא שיר בסגנון הפופ, אשר מאפיין גם את "Gambler", שנכלל בפסקול הסרט "מטורף עלייך". בנוסף לכך, זכה השיר למועמדות בטקס פרסי גראמי. כמו כן, נמכר השיר בממלכה המאוחדת בלמעלה מ-766,000 עותקים בסך הכול.

בארצות הברית, זכה השיר להצלחה רבה כאשר היה לשירה השני שכבש את פסגת מצעד הבילבורד הוט 100.

## ביקורות
קית' קולפילד ממגזין הבילבורד אמר ש-"Crazy for You" הוא "כנראה השיר האולטימטיבי ביותר לריקודים איטיים". ריקי רוקסבי, מחבר הספר *The Complete Guide to the Music of Madonna*, טען שמדובר בשיר "מתוחכם". הביוגרף ג'יי רנדי טראבורלי טען שבזכות השיר, "מדונה מצליחה להוכיח שהיא יכולה להוציא בלדות רציניות".

אלכס הנדרסון מ-*[[AllMusic]]* ציין שהשיר "Gambler" של מדונה אותו ביצעה במסגרת הפסקול *[[Vision Quest (פסקול)|Vision Quest]]* גם כן, היה אמור להיות המצליח מביניהם.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי 1984
קטגוריה:סינגלים מ-1985
קטגוריה:שירי מדונה
קטגוריה:סינגלים מפוצלים
קטגוריה:שירים באנגלית
קטגוריה:שירים שנכתבו על ידי ג'ון בטיס
קטגוריה:שירים שנכתבו על ידי ג'ון לינד
קטגוריה:שירים שהופקו על ידי ג'ון בניטז
קטגוריה:שירים מסרטי קולנוע
קטגוריה:שירים על מיניות
קטגוריה:בלדות משנות ה-1980
קטגוריה:בלדות פופ
קטגוריה:סינגלים שהגיעו למקום הראשון במצעד הבילבורד הוט 100
קטגוריה:סינגלים שהגיעו למקום הראשון במצעד הסינגלים האוסטרלי
קטגוריה:סינגלים שהגיעו למקום הראשון במצעד הסינגלים של RPM
קטגוריה:סינגלים בהוצאת גפן רקורדס
קטגוריה:סינגלים בהוצאת CBS רקורדס
מי אני?

"**מי אני?**" (מוכר כ"**מי אני**") הוא סינגל שהוקלט על ידי הזמרת-יוצרת הישראלית קרן פלס. השיר יצא לאור ב-14 ביולי 2019, כסינגל השלישי מתוך האלבום שקופים, על ידי חברת התקליטים הד ארצי.

עם יציאתו נכנס השיר אל המקום ה-6 במצעד של מדיה פורסט.

## רקע וכתיבה
השיר נכתב על ידי קרן פלס, הולחן על ידה והופק על ידי ג'וני גולדשטיין. מבקר המוזיקה הישראלי יוסי חרסונסקי, סקר את השיר, והפנה כלפיו ביקורת חיובית, תוך שהעניק לו ציון של שלושה וחצי כוכבים מתוך חמישה.

בסמוך לצאתו, עלה השיר לרשת הזרמת המדיה ספוטיפיי.

## וידאו קליפ
הווידאו קליפ המלא שיצא עבור השיר הועלה לערוץ היוטיוב של קרן פלס ב-14 ביולי 2019. בקליפ מככבת הזמרת נועה קירל.

## מיקומי שיא

## קישורים חיצוניים

## הערות שוליים

קטגוריה:שירי קרן פלס
קטגוריה:שירי עופר ניסים
קטגוריה:שירים בעברית
קטגוריה:שירים שנכתבו על ידי קרן פלס
קטגוריה:שירים שהולחנו על ידי קרן פלס
קטגוריה:שירים שהופקו על ידי ג'וני גולדשטיין
קטגוריה:שירים שהופקו על ידי עופר ניסים
קטגוריה:סינגלים בהוצאת הד ארצי
רוג'ום א-נאקה

ממוזער|רוג'ום א-נאקה
ממוזער|רוג'ום א-נאקה
טקסט=רוג'ום אה נאקה|ממוזער|מבט עילי בלילה

**רוג'ום א-נאקה** (בערבית: **رُجُوم النَاقَة**, תעתיק מדויק: **רֻג'וּם אלנַאקַה**) הוא אתר במורדות המזרחיים של מדבר יהודה, ששימש כבסיס משטרה ירדני משנות ה-50 של המאה ה-20 ועד מלחמת ששת הימים. פירוש השם "רוג'ום א-נאקה" הוא "גל האבנים של הנאקה", כאשר "רֻג'ום" (رُجُوم) משמעו גל אבנים או תלולית אבנים, ו"נאקה" (النَاقَة) מתייחס לנאקה (נקבת הגמל), סמל למדבר ולנוודים באזור.

המתחם נבנה כחלק מרשת של שישה בסיסי משטרה, שנפרשו מדרום הר חברון ועד מצפה דרגות. הבסיס נבנה על פי עקרונות אדריכליים שפיתחו הבריטים בתקופת המנדט, במטרה להגן על הגבולות ולשמור על הסדר במדבר. הבניין שוכן בגובה 395 מטר מעל פני הים, על הגדה הצפונית של נחל ערוגות התיכון, ומהווה נקודת תצפית אסטרטגית עם נוף המשקיף על הרי ירושלים, הרי עבר הירדן, הרודיון, מעלה עמוס, תקוע, והרי חברון.

### תיאור המבנה
המבנה המרכזי של רוג'ום א-נאקה כולל חצר פנימית המוקפת חדרי משמר, שני מגדלי תצפית עם חרכי ירי, אורווה, חדר גנרטור, שירותים ובור מים ממזרח למבנה. מדרום למבנה המשטרה, ניתן למצוא רוג'ום עתיק – שרידי מיצד הלניסטי-רומי ששמר על הדרך העתיקה מעין גדי לתקוע. המשטרה הוקמה בתבנית "מיקי מאוס". משטרות "מיקי מאוס" נבנו בצורה מרובעת כשבשתי פינות מנוגדות נבנו מגדלי שמירה עגולים ובולטים בצורת "אוזניים". ברחבי הארץ הוקמו מספר משטרות במבנה זה.

### שימוש היסטורי
המבנה שימש את המשטרה הירדנית עד מלחמת ששת הימים, ולאחר מכן ננטש. במהלך השנים, קירות הבטון של המבנה נהרסו בחלקם, והאזור התמלא בגרפיטי.

ב-2025 הוקמה במתחם חווה חקלאית של יהודי לוחם במילואים.

## ראו גם
* משטרות ירדניות בדרום יהודה

## קישורים חיצוניים
* מבוא לנדודים 17: רוג'ום א-נאקה ואום דרג' מאת רונן רז באתר מסע אחר

## הערות שוליים

קטגוריה:מדבר יהודה
קטגוריה:יהודה ושומרון: נקודות תצפית
Rescue Me (שיר של מדונה)

"**Rescue Me**" (בעברית: "**תַּצִּילוּ אוֹתִי**") הוא סינגל של הזמרת-יוצרת האמריקאית מדונה, מתוך אלבום האוסף הראשון שלה, *[[The Immaculate Collection]]*. השיר יצא לאור ב-26 בפברואר 1991, כסינגל השני מתוך האלבום, על ידי חברות התקליטים האחים וורנר וסייר רקורדס.

השיר הגיע למקום השלישי במצעד הסינגלים הבריטי.

## רקע וכתיבה
השיר בדומה לשיר "This Used to Be My Playground", נכתב והופק על ידי מדונה ושפ פטיבון. השיר הוא שיר בסגנון הדאנס-פופ, המשלב בתוכו גם את סגנון הגוספל וגם את סגנון מוזיקת ההאוס. כמו כן, נמכר השיר בממלכה המאוחדת בלמעלה מ-134,764 בסך הכול.

מחוץ לארצות הברית, הבי-סייד של השיר הוא השיר "Spotlight", שלקוח במקור מתוך אלבום הרמיקס, *[[You Can Dance]]*.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי 1990
קטגוריה:סינגלים מ-1991
קטגוריה:שירי מדונה
קטגוריה:שירים באנגלית
קטגוריה:שירים שנכתבו על ידי מדונה
קטגוריה:שירים שנכתבו על ידי שפ פטיבון
קטגוריה:שירים שהופקו על ידי מדונה
קטגוריה:שירים שהופקו על ידי שפ פטיבון
קטגוריה:שירי גוספל
קטגוריה:שירי מוזיקת האוס אמריקאיים
קטגוריה:סינגלים בהוצאת וורנר רקורדס
קטגוריה:סינגלים בהוצאת סייר רקורדס
ארנה מיטישצ'י

**ארנה מיטישצ'י** (ברוסית: **Арена Мытищи**) הוא מתחם ספורט רב-תכליתי בעיר מיטישצ'י שבמחוז מוסקבה וכולל אולם הוקי קרח בעל תכולה של 9,000 מושבים ואולם כדורסל בן 8,000 מושבים המשמש את חימקי מוסקבה לאירוח משחקי יורוליג.

## מאפיינים
* תכולה: עד 7,000 למשחקי הוקי קרח, עד 9,000 לאירוח קונצרטים;
* שטח המבנה: 15,620 מ"ר
* שטח כולל: 27,630 מ"ר
* גובה: 28 מטרים
* חברת הבנייה: "Sovintech"
* בעלים: "חברת הבנייה הבלטית" («БСК-41»)

## גלריה

קובץ:Arena Mytishchi front.jpg|חזית ההיכל
קובץ:FigureSkating 2007 ArenaMytischi.jpg|היכל הקרח בארנה


## קישורים חיצוניים

* 

## הערות שוליים

קטגוריה:מיטישצ'י
קטגוריה:מחוז מוסקבה: ספורט
קטגוריה:חימקי (כדורסל)
קטגוריה:אולמות כדורסל ברוסיה
יחסי מונקו–קמבודיה

**יחסי מונקו–קמבודיה** הם היחסים הדיפלומטיים הרשמיים שבין **[[מונקו|נסיכות מונקו]]** לבין **[[קמבודיה|ממלכת קמבודיה]]**.

## סקירה כללית
בין שתי המדינות שרר נתק מוחלט עד שנת 2019 בה החלו גישושים ומגעים בין מנהיגי שתי המדינות. המגעים נשאו פרי ובסופו של דבר כוננו שתי המדינות יחסים דיפלומטיים רשמיים ב-11 ביולי 2019 בטקס חגיגי שנערך בשגרירות מונקו בפריז, בירת צרפת. בטקס נכחו השגרירים של שתי המדינות בצרפת.

מיד לאחר הטקס נחתמו בין שתי המדינות שורה של הסכמים שמפתחים את היחסים. ההסכם המפורט ביותר היה הסכם שיתוף הפעולה של שתי המדינות בשמירה על איכות האוקיינוסים בכדור הארץ.

## נציגויות דיפלומטיות
* מונקו אינה מיוצגת בקמבודיה, הן בדרג השגרירות והן בדרג הקונסולרי.
* קמבודיה אינה מיוצגת במונקו, הן בדרג השגרירות והן בדרג הקונסולרי. קמבודיה מתעתדת להאמין את שגרירותה בפריז, בירת צרפת הסמוכה למונקו עליה.

## קישורים חיצוניים

* Diplomatic relations established between Principality of Monaco and Kingdom of Cambodia, אתר ממשלת מונקו, 15 ביולי 2019

קטגוריה:ערכים ללא קטגוריות פיזיות - יחסי חוץ
איי מלכיור

250px|ממוזער|שמאל
**איי מלכיאור** (באנגלית: **Melchior Islands**) הם קבוצה של איים נמוכים, במרכז מפרץ דאלמאן, בארכיפלג פאלמר, שלמול חופי חצי האי האנטארקטי, שבאנטארקטיקה.

האיים נמוכים ומכוסים קרח.

צורת קבוצת האיים - חצי סהר, בו האיים למדא, אפסילון, אלפא ודלתא יוצרים מפרץ קטן המכונה "המפרץ הפנימי" (Inner Harbor). האיים אטא ואומגה מצויים במזרח הקבוצה, ואיי סיגמא מהווים את הקצה הצפוני של קבוצת האיים.

## היסטוריה
### גילוי האיים

האיים התגלו על ידי משלחת החקר הגרמנית בפיקודו של אדווארד דאלמאן.

דאלמאן לא נתן לאיים שם.

האיים התגלו מחדש ומופו באופן גס על ידי המשלחת הצרפתית השלישית באנטארקטיקה בפיקודו של ז'אן-באטיסט שארקו.

שארקו קרא לאי המזרחי ביותר שגילה בקבוצת איי מלכיור על שמו של סגן אדמירל ז'ול מאלכיור (Jules Melchior) מחיל הים הצרפתי.

לימים התברר כי האי שכונה על ידי שארקו "האי מלכיור" ( Île Melchior) הוא למעשה שני איים - האי אטא והאי אומגה, והשם הפך לשמה של קבוצת האיים כולה.

קבוצת האיים מופתה חלקית בשנת 1927 על ידי אוניית המחקר "דיסקברי" במסגרת סקרי דיסקברי, ומופתה על ידי משלחות ארגנטינאיות ב־1942, ב-1943 וב-1948.

### מקור השם

במהלך סקרי דיסקברי מופו האיים והסוקרים קראו לקבוצות האיים מלכיור, בהתבסס על השם שנתן שארקו.

## קישורים חיצוניים

* איי מלכיור באתר הסקר הגאולוגי של ארצות הברית
* איי מלגיור באתר הגאזט האנטארקטי של ממשלת אוסטרליה
* איי מלכיור באתר הגאזט האנטארקטי המשווה SCAR של ממשלת אוסטרליה
* תחזית מזג אוויר עדכנית עבור איי מלכיור
* 
* 

## הערות שוליים

מלכיור
איי סיגמא

**איי סיגמא** (באנגלית: **Sigma Islands**) הם קבוצה של איים קטנים וסלעים הצפונית לאי אטא, באיי מלכיור, בארכיפלג פאלמר, שלמול חוף חצי האי האנטארקטי שבאנטארקטיקה. 

האיים מהווים את הקצה הצפוני של איי מלכיאור.    

## היסטוריה
### גילוי האיים
האיים התגלו על ידי משלחת החקר הגרמנית בפיקודו של אדווארד דאלמאן. דאלמאן לא נתן לאיים שם.

האיים התגלו מחדש ומופו באופן גס על ידי המשלחת הצרפתית האנטארקטית בפיקודו של ז'אן-בטיסט שארקו מחיל הים הצרפתי.

קבוצת איי מלכיאור, ובהם גם איי סיגמא, מופתה חלקית בשנת 1927 על ידי אוניית המחקר "דיסקברי" במסגרת סקרי דיסקברי. האיים מופו שוב על ידי משלחות ארגנטינאיות ב- 1942, ב-1943 וב-1948.

### מקור השם
בדומה לאיים אחרים באיי מלכיאור, לאיים ניתן שם מהאלפבית היווני והם נקראו על שם האות סיגמא, על ידי משלחות המיפוי הארגנטינאיות.

## קישורים חיצוניים
* איי סיגמא באתר הסקר הגאולוגי של ארצות הברית
* איי סיגמא באתר הגאזט האנטארקטי של ממשלת אוסטרליה
* איי סיגמא באתר הגאזט האנטארקטי המשווה SCAR של ממשלת אוסטרליה
* תצלום לוויין של אזור איי סיגמא
* תחזית מזג אוויר עדכנית עבור איי סיגמא
** תחזית מזג אוויר עדכנית ארוכת טווח עבור איי סיגמא

## הערות שוליים

סיגמא
למדא (אי)

**האי למדא** (באנגלית: **Lambda Island**) הוא אחד מאיי מלכיור, בארכיפלג פאלמר שלמול חופי חצי האי האנטארקטי שבאנטארקטיקה. 

האי ממוקם בסמוך ומצפון מערב לאי דלתא. אורכו 2.2 קילומטרים ורוחבו 1 קילומטרים.   

## היסטוריה
### גילוי האיים
קבוצת האיים נצפתה לראשונה על ידי משלחת חקר גרמנית בפיקודו של אדוארד דאלמאן שסיירה באוקיינוס האנטארקטי בשנים 1873-1874.

האיים נצפו שוב וסומנו על המפה בשם "איי מלכיור" על ידי המשלחת הצרפתית האנטארקטית בפיקודו של ז'אן-בטיסט שארקו מחיל הים הצרפתי. שארקו קרא לאי למדא "האי סוריו" (Île Sourrieu).

קבוצת איי מלכיור, ובהם גם האי למדא, מופתה חלקית בשנת 1927 על ידי אוניית המחקר "דיסקברי" במסגרת סקרי דיסקברי. האי מופה שוב על ידי משלחות ארגנטינאיות ב- 1942, ב-1943 וב-1948.

### מקור השם
בדומה לאיים אחרים באיי מלכיור, לאי ניתן שם מהאלפבית היווני והם נקראו על שם האות למדא. 

שם זה ניתן לאי על ידי משלחת סקרי דיסקברי.

## אתר היסטורי אנטארקטי
מגדלור בשם 'פרימרו דה מאיו' (‘Primero de Mayo’, בספרדית "האחד במאי") הוקם באי על ידי ארגנטינה בשנת 1942. זה היה המגדלור הארגנטינאי הראשון באנטארקטיקה והוגדר כאתר היסטורי או אתר מורשת אנטארקטי (שמספרו: HSM 29), בהתאם לאמנה האנטארקטית.

## קישורים חיצוניים
* האי למדא באתר הגאזט האנטארקטי המשווה SCAR של ממשלת אוסטרליה

## הערות שוליים

למבדא
למבדא
אליפות אירופה בכדורגל נשים 2022

**אליפות אירופה בכדורגל נשים 2022**, הידועה גם בשם **יורו הנשים 2022**, היא אליפות אירופה בכדורגל נשים ה-13 שמארגנת אופ"א. הטורניר היה אמור להיערך באנגליה מ-7 ביולי עד 1 באוגוסט 2021, אך בעקבות התפרצות נגיף הקורונה ב-2020 הוחלט על דחיית הטורניר ל-6 ביולי עד 31 ביולי 2022. נבחרת אנגליה העפילה אוטומטית לטורניר כמארחת, כאשר שאר 15 הנבחרות האחרונות העפילו מטורניר המוקדמות שהתקיים בין אוגוסט 2019 לאוקטובר 2020. נבחרת אנגליה זכתה לראשונה בתולדותיה באליפות, לאחר ניצחון במשחק הגמר  על נבחרת גרמניה לאחר הארכה.

## שלב המוקדמות

48 נבחרות השתתפו במוקדמות התחרות כשנבחרת אנגליה, המארחת, העפילה אוטומטית לטורניר. שאר 47 הנבחרות התחרו על 15 הכרטיסים הנותרים.
טורניר המוקדמות כלל שני שלבים:
* **שלב הבתים**: 47 הנבחרות הוגרלו ל-9 בתים. 2 בתים עם 7 נבחרות ושבעה בתים עם 5 נבחרות. כל נבחרת שיחקה מול כל הנבחרות בבית בשיטת בית וחוץ. 9 הנבחרות שסיימו ראשונות עלו לטורניר הגמר. בנוסף אליהן, 3 הנבחרות שסיימו במקום השני עם המאזן הטוב ביותר (לא כולל התוצאות מול המדורגת שישית בבית) עלו אף הן ישירות לטורניר הגמר.
* **שלב הפלייאוף**: שש הנבחרות שסיימו במקום השני אך לא היו בין 3 עם המאזן הטוב ביותר, הוגרלו להתמודד מול קבוצה אחרת למשחקי בית וחוץ. 3 המנצחות עלו לתחרות.

### הנבחרות שהעפילו

## אצטדיונים

## שלב הבתים
### בית א

----

----

### בית ב'

----

----

### בית ג'

----

----

### בית ד'

----

----

## שלב הנוקאאוט

### רבע הגמר

-----

-----

-----

### חצי הגמר

-----

### גמר

## כובשות השערים

## פרסים ותארים

**נבחרת הטורניר:**

**השחקנית המצטיינת של הטורניר:**
*  בת' מיד
**השחקנית הצעירה של הטורניר:**
*  לנה אוברדורף
**מלכת השערים:**
*  בת' מיד (6 שערים ו-5 בישולים)
**שער הטורניר:**
*  אלסיה רוסו (נגד שוודיה)

## קישורים חיצוניים

* 
* 
* 
* 
* 
* 
* 
* 

## הערות שוליים

קטגוריה:אליפויות אירופה בכדורגל נשים
קטגוריה:אנגליה: תחרויות כדורגל
קטגוריה:תחרויות כדורגל ב-2022
קטגוריה:2022 בממלכה המאוחדת
קטגוריה:אירועי ספורט שהושפעו ממגפת הקורונה
ויקיפדיה בסנסקריט

**ויקיפדיה בסנסקריט** (בסנסקריט: **संस्कृतविकिपीडिया**) היא הגרסה בשפה הסנסקריט של אנציקלופדיית האינטרנט החופשית ויקיפדיה, המנוהלת ומתופעלת בידי קרן ויקימדיה. ויקיפדיה הסנסקריט נוסדה בדצמבר 2003, ונכון ל-ב  ישנם בו  ערכים ו- משתמשים פעילים.

הערכים שנכתבו על ידי מתנדבים מרחבי העולם, עם ריכוז גדול של תורמים בהודו ונפאל.

באוגוסט 2011, חצתה את רף 5,000 הערכים.

קהילת ויקיפדיה בסנסקריט השתתפה בפרויקט ששמו "ספר לנו על ויקיפדיה שלך" וחדשות קהילתיות מוויקיפדיה הסנסקריט התפרסמו גם בוויקיפטריקה (WikiPatrika), עיתון מקוון הנערך על ידי מתנדבים שמדווח על סיפורים ואירועים הקשורים לוויקיפדיה ומיזמי קרן ויקימדיה בהודו.

בעיתון טיימס אוף אינדיה נכתב "סנסקריט עושה קאמבק, הודות לקהילת ויקיפדיה". במגזין מאדר אינדיה כונתה ויקיפדיה הסנסקריט כ-"כלי למידה נפלא".

## היסטוריה מוקדמת
אחת התמונות המוקדמות ביותר של דף הבית, מ-1 ביוני 2004, ניתן לראות בארכיונים המוקדמים של ויקיפדיה הסנסקריט. הערך המוקדם ביותר שעדיין זמין לקריאה באתר ויקיפדיה הסנסקריט הוא דמאנה דיווה, הנכתב ב-9 ביולי 2004, אולם הערך הראשון נכתב ב -21 במרץ 2004.

מספר הערכים בוויקיפדיה צנח מ-1,000 ערכים ל-600 באוגוסט 2005 לאחר שכמעט מחצית מהערכים נמחקו; מרבית המחיקות נבעו מכך שהערכים היו באנגלית.

## שיתופי פעולה
טקסט=Samskrita Wikipedia Academy|ימין|ממוזער|150x150 פיקסלים| מתנדבי האקדמיה של ויקיפדיה
קיים שיתוף פעולה פעיל בין ויקיפדיה הסנסקריט לסנסקריטה בהארטי, ארגון ללא כוונת רווח הפועל להחיות את שפת הסנסקריט. מאמצי שיתוף הפעולה החלו במפגש "אקדמיית ויקיפדיה", מפגש שבו מומחים ואקדמאים מדריכים כותבים בוויקיפדיה לתרום בנושאים בו הם מתמחים. המפגש אורגן בבנגלורו ב-23 בינואר 2010. מפגש זה היה גם הראשון מסוגו שהתקיים בהודו.

במפגש השתתפו 11 פעילי פרויקט סנסקריטה בהראתי. במהלך המפגש הם למדו על מיזם ויקיפדיה ותרמו לתכני ויקיפדיה בעזרת סיועם של כ-3 ויקיפדים.

בהמשך נערכה סדנת ויקיפדיה הסנסקריט הראשונה במשרדי סנסקריטה בהראטי בבנגלור שבה נכחו כ-20 משתתפים. הסדנה נועדה להעניק כלי עבודה בסיסיים בוויקיפדיה ובממשק שלה.

סדנה שנייה התקיימה באותו מקום ב-26 במרץ 2011. בסדנה זו נכחו 15 משתתפים מחברות תוכנה ומבית שנטיהאם גורוקולם, עמותה הפועלת כמוסד השכלה אקדמי.

### שיתופי פעולה אקדמיים
באמצעות יוזמה של המחלקה לסנסקריט באוניברסיטת גוג'ראט, כ-150 מורים לסנסקריט ממכללות ברחבי גוג'ראט התאספו ביולי 2012 כדי להרחיב ולתרום למיזם ויקיפדיה בסנסקריט באמצעות סדנה בת יומיים שנערך תחת הכותרת "ויקיפדיה הסנסקריט - היכרות וציפיות"*.*

## קישורים חיצוניים

* 

## הערות שוליים

קטגוריה:ויקיפדיות לפי שפה
קטגוריה:אתרי אינטרנט שהושקו ב-2004
מקס צ'רנובילסקי

**מקס צ'רנובילסקי** (שם מלא: מקס מרדכי צ'רנובילסקי; 1917 – 16 באפריל 1994) היה משפטן ושופט ישראלי. בשנת 1949 ייסד את המחלקה למשפטים אזרחים ועמד בראשה בדרגת סגן פרקליט המחוז, כיהן כשופט שלום (1952–1958), שופט מחוזי (1958–1992) בבית המשפט המחוזי בתל אביב.

## ביוגרפיה
נולד בשנת 1917 בקניגסברג (היום: "קלינינגרד"), גרמניה לסופי ויעקב צבי הכהן, אח בכור לברנרד.

בשנת 1936 סיים לימודי תיכון בקניגסברג.
בין השנים 1937–1938 למד בבית המדרש לרבנים בברסלאו.

בשנת 1939 עלה צ'רנובילסקי לארץ ישראל.

בשנת 1942 קיבל תעודת הוראה.

בשנת 1947 סיים לימודי תואר ראשון במשפטים באוניברסיטה העברית בירושלים והחל להתמחות במשרד עורכי-דין.

בשנת 1948 שירת בצה"ל ובין היתר שירת במטה המשפטי של צה"ל, הופיע כסניגור צבאי וכיהן כאב בית-הדין הצבאי המחוזי בתל אביב.

בשנת 1949 ייסד צ'רנובילסקי את המחלקה למשפטים אזרחים ועמד בראשה בדרגת סגן פרקליט המחוז.

בשנת 1952 מונה צ'רנובילסקי לכהונת שופט בבית משפט השלום ב-תל אביב.

בשנת 1958 מונה לכהונת שופט בבית משפט המחוזי בתל אביב, כיהן בתפקיד במשך 34 שנים.

בנובמבר 1959 צ'רנובלסקי היה חבר בהרכב (עם השופטים מרדכי קנת ויצחק דולב) שהרשיע את המרגל לוי לוי שבמשך 33 שנה מאסרו נותר חסוי.

ב-1 בינואר 1992 פרש לגמלאות.

לאחר פרישתו לגמלאות עבד כעורך דין.

בשנות ה-90 המרכז הישראלי לניהול ערך משפט ציבורי על מינויים פוליטיים בחברות ציבוריות. בראש הרכב השופטים ישב השופט (בדימוס) מקס צ'רנובילסקי. ישבו לצידו פרופ' עמוס שפירא ופרופ' דוד קרצמר. בין עדי התביעה היו ח"כ אברהם שוחט, יצחק ברמן, ואלוף (במיל.) יצחק חופי.

צ'רנובילסקי נפטר ב-16 באפריל 1994. נקבר בבית העלמין קריית שאול.

על שמו של צ'רנובילסקי: המדרשה לעולים חדשים במסגרת לשכת עורכי הדין בישראל ומשרד הקליטה.

## משפחה
היה נשוי לדינה (1927–2019), אב לבת ובן. אחיו הוא הפתולוג הפרופ' ברנרד צ'רנובילסקי.

משפחת צ'רנובילסקי התגוררה בצפון תל אביב.

## קישורים חיצוניים

## הערות שוליים

קטגוריה:ישראלים ילידי גרמניה
קטגוריה:אנשי העלייה החמישית
קטגוריה:בוגרי האוניברסיטה העברית בירושלים: משפטים
קטגוריה:פרקליטי הפרקליטות הצבאית
קטגוריה:עובדי פרקליטות המדינה
קטגוריה:שופטי בית משפט השלום בתל אביב
קטגוריה:שופטי בית המשפט המחוזי בתל אביב
קטגוריה:אישים הקבורים בבית הקברות קריית שאול
קטגוריה:ישראלים שנולדו ב-1917
קטגוריה:ישראלים שנפטרו ב-1994